Forslag til endring i bruk av UniØkonomi

# Bakgrunn:

I dag har vi 56 lisenser og supportavtaler for regnskapsmodulen, 10 supportavtaler og lisenser for fakturamodulen og 2 lisenser og supportavtaler for lønnsmodulen.

Enhetspriser for regnskapsmodulen er 94 (61,50 lisens, 32,50 support), faktura 89 (56,50 + 32,50) og lønn 115 (82,50 + 32,50). De faktureres i halvåret, så vi ender opp på hhv. 31584,-, 5340,-, 1380,-. Alle prisene er etter 50% rabatt etter avtalen med UniMicro.

(Håper virkelig jeg fikk tallene rett nå)

En kjapp spørrerunde blant kassererne viser at det i dag bare er 9 stk. som bruker regnskapsprogrammet hjemme, og vi har fire arbeidsstasjoner på kontoret, og i dag er det i uni registrert at hele 36 lisenser er tatt i bruk/aktiverte. Lisenser knyttes til bruker eller arbeidsstasjon etter førstemann-til-mølla-prinsippet, og de har tydeligvis en tendens til å hope seg opp, da en av de aktiverte lisensene ikke har sett pålogging siden 2013.

De fleste brukerne har bare tilgang til regnskapsmodulen.

Fakturamodulen har vi som sagt 10 lisenser for, med 8 brukere tildelt tilgang, så 8 brukere med tilknyttet lisens. 4 av de bruker ikke modulen i et særlig omfang (type 5-6 fordringer i året).

Lønnsmodulene er av meg ikke oppe for vurdering, siden hytta helst skal ha den, og det kan være greit å ha en ekstra i bakhånd.

På regnskapsmodulen burde det være mulig å kutte ut flere av lisensene, og en endring i praksis for fakturamodulen kan gi både flere grupper muligheten til modulen og samtidig gi oss muligheten til å redusere antall lisenser.

Kanskje greit med en presisering der «klient» er.. effektivt samlingen med regnskap, for oss sortert etter grupper.

# Forslag:

## Regnskapsmodulen

Kutte antall lisenser og støtteavtaler for regnskapsmodulen fra 56 til 30, til en innsparing på 14664,-, med forbehold om at vi beholder samme enhetspris, eller vi fortsetter å ha en innsparing på en ev. ny enhetspris.

I verste fall blir det noen kasserere som ikke får muligheten til å bruke regnskapsprogrammet hjemme, som i og for seg er uheldig, men siden brorparten av kassererne uansett bruker muligheten på kontoret ser jeg ikke dette problemet som særlig stort i omfang.

For innsparingen kunne vi uansett kjøpt inn to nye pcer og bedret kapasiteten på kontoret som en engangsinvestering.

## Fakturamodulen

Jeg foreslår vi setter opp **en** fakturabruker, og knytter modullisensen opp til denne brukeren, og knytter klienter opp mot brukeren etter hvert som kasserere ber om muligheten, og satser på at folk er såpass voksne og ansvarlige at de ikke går inn i andre gruppers klienter og roter med deres regnskap.  
Påloggingsinfo for brukeren kan gjerne også roteres en-to ganger i året for å tvinge kassererne til å melde ifra at de fortsatt bruker den.

Andre tilganger til modulen kan tildeles til utvalgte kasserere der de har skjellig grunn til å faktisk ha den.

Tanken er å få et behov for færre lisenser og samtidig gi flere grupper muligheten til å bruke fakturamodulen. Modulen har fordelen at den går direkte sammen med regnskapsprogrammet og lager også skikkelig faktura. ..det er litt varierende praksis, og ikke alle er nødvendigvis gyldige etter formalkrav.

For underholdningen skyld, en presisering; brukere kan ha tilgang til flere klienter, slik som f.eks administratorbrukeren som har tilgang til *alle* klientene, og alle gruppebrukerne som har tilgang til båe gruppeklienten og forsøksklienten. Klient kan velges ved pålogging.

## Bilagsnummerering

I dag er praksis litt diffus, og planen etter kassererveiledningen blir ikke fulgt opp for godt, siden gruppekassererne gjør litt akkurat som de vil.

Jeg foreslår vi atter prøver systemet med egne nummerserier for gruppene, alle av formen (klientnr. fra uni – 1) \*10 000. Slik at f.eks Dans med klientnr. 11 har serien [100 001, 19 9999], Bandy med nr 5, [50 001, 59 999].

Deretter en ordning under som fortsetter formen med fra kontaktkassenummereringen, der kontantkassebilag går i 3000-serien, og et i tillegg der *fakturabilagsserien* går fra 5001, og ev. også en serie for grupper med flere bankkontoer.

F.eks ville dans endt opp med -  
Første bilag for regnskap 100 001  
Første bilag for kontantkasse 103 001  
Første bilag for faktura 105 001  
Første bilag for gulvfondskonto 107 001

*UniØkonomi kan lett stilles inn til å fylle inn og følge nummerseriene selv.  
Dette* ***burde*** *ikke belaste kassererne unødig.*

Jeg skal svelge en pakke rosinboller hel hvis en av gruppene klarer å få over 998 bilag på kassa, faktura, eller særvilkårskontoer. Ansvarlig kasserer burde for øvrig også få seg en smekk.

Setter forslaget ut nå, så det kan vurderes litt før jul. Det beste ville vært om det er klart fra årsskifte, så ikke for mye må føres om skulle forslaget gå gjennom.